**ΟΔΗΓΙΕΣ ΓΙΑ ΣΩΣΤΗ ΕΚΤΕΛΕΣΗ ΚΑΙ ΥΠΟΒΟΛΗ ΣΥΝΤΑΓΩΝ   
ΣΤΡΑΤΙΩΤΙΚΩΝ ΤΑΜΕΙΩΝ**

* Οι συνταγές εκτελούνται υποχρεωτικά μέσω του συστήματος της ηλεκτρονικής συνταγογράφησης ΣΗΣ. (**μόνο ηλεκτρονικές από 1η Ιουλίου 2020 (ΒΛ. έγγραφο** [**ΣΗΣ ΛΗΞΗ ΠΑΡΑΤΑΣΗΣ**](https://fsax.gr/wp-content/uploads/2020/07/SIS_Liksi_Paratasis.pdf))
* Στο απόκομμα της εκτέλεσης επικολλούνται οι ταινίες γνησιότητας των φαρμάκων και στις προβλεπόμενες θέσεις τίθεται υπογραφή και σφραγίδα του φαρμακοποιού και του ασφαλισμένου.
* Έκδοση χειρόγραφων συνταγών γίνονται μόνο στις παρακάτω περιπτώσεις:

1. Όταν υπάρχει αποδεδειγμένη αδυναμία του ηλεκτρονικού συστήματος της ΗΔΙΚΑ ΑΕ. Αυτές εκτελούνται χειρόγραφα στο φύλλο της εντολής του ιατρού, επί του οποίου γίνεται η τιμολόγηση της συνταγής, επικολλούνται οι ταινίες γνησιότητας και υπογράφει ο φαρμακοποιός και ο ασφαλισμένος.
2. Για τη συνταγογράφηση των παρακάτω φαρμάκων, τα οποία δε δύναται να συνταγογραφηθούν ηλεκτρονικά:
   * 1. Εμβόλια απευαισθητοποίησης.
     2. Αντιρετροϊκά φάρμακα σε ειδικό συνταγολόγιο.
     3. Φάρμακα που κυκλοφορούν στη χώρα αλλά δεν έχουν ενταχθεί στη θετική λίστα αποζημιούμενων φαρμάκων του Υπουργείου Υγείας.

**Α. ΦΑΡΜΑΚΑ**

* Συνταγές αξίας άνω των 150€ ή/και σε συνταγές δίμηνης διάρκειας σε χρόνιες παθήσεις απαιτείται θεώρηση, ακόμα κι αν είναι ηλεκτρονικές. Η θεώρηση των ηλεκτρονικών θα γίνεται ηλεκτρονικά μέσα από το σύστημα.
* Επιτρέπονται δίμηνες συνταγές (θέλουν θεώρηση).
* Επιτρέπεται η συνταγογράφηση έως και τριών διαφορετικών δραστικών ουσιών ανά εντολή ΑΒΝ και να μην υπερβαίνει τις 30 ημέρες θεραπεία.
* Στους **εν ενεργεία στρατιωτικούς** μπορούν να συνταγογραφήσουν **:**

1. **Ιατροί μονάδων**
2. **Ιατροί Στρατιωτικών Νοσοκομείων**
3. **Τμήματα Επειγόντων των Δημοσίων Νοσοκομείων**

Στην περίπτωση απουσίας ειδικού ιατρού σε κάποια από τις παραπάνω μονάδες, μπορεί να συνταγογραφήσει σε :

1. Δημόσια Δομή (Νοσοκομείο, Κέντρο Υγείας, Περιφερειακό Ιατρείο)
2. Ιδιώτες Ιατρούς : Η συνταγογράφηση σε εν ενεργεία στρατιωτικούς (μπλε εντολή) από ιδιώτη ιατρό επιτρέπεται μόνο σε έλλειψη στρατιωτικού ιατρού και ιατρού δημόσιου νοσοκομείου στην περιοχή. Όταν συμβαίνει αυτό, να πιστοποιείται με βεβαίωση από την Υγειονομική Υπηρεσία της Μονάδας ή με σχετικό παραπεμπτικό ή με θεώρηση από ελεγκτή ιατρό.

* **ΠΡΟΣΟΧΗ! Η συνταγή πρέπει να φέρει οπωσδήποτε :** 
  1. **την χορηγούμενη ποσότητα και ολογράφως & την δοσολογία χορήγησης,**
  2. **υπογραφή από τον δικαιούχο περιθαλπόμενο.**
  3. **υπογραφή και σφραγίδα του φαρμακοποιού που εκτελεί τη συνταγή &**
  4. **ημερομηνία εκτελέσεώς της.**
  5. **Χρειάζεται να επικολλάμε επάνω τα άυλα κουπόνια των υλικών.**
* Η ημερομηνία συνταγογράφησης από την ημερομηνία εκτέλεσης από το φαρμακοποιό να μην υπερβαίνει τις πέντε (5) εργάσιμες ημέρες.
* Τα **Φάρμακα Υψηλού Κόστους (ΦΥΚ)** ΦΕΚ Β’ 1119/2016 (πίνακας 1β) εκτελούνται κανονικά από τα φαρμακεία. Ο φαρμακοποιός ελέγχει :
  1. τα αναγκαία στοιχεία της συνταγής,
  2. την ταυτοπροσωπία του δικαιούχου ή την ύπαρξη νόμιμης εξουσιοδότησης για την παραλαβή του φαρμάκου από τρίτο άτομο,
  3. τη διάθεση του ορθού σκευάσματος,
  4. την ύπαρξη βεβαίωσης-γνωμάτευσης του ειδικού για την πάθηση ιατρού καθώς και
  5. την έγκριση από ελεγκτή ιατρό.
  6. Τέλος, επικολλά τις ταινίες γνησιότητας του παραδοτέου φαρμάκου στο σώμα της συνταγής.
* Δεν αναγνωρίζεται από το ΥΠΕΘΑ δαπάνη για τη χορήγηση ομοιοπαθητικών φαρμάκων.
* **Σε περίπτωση που ο ιατρός δεν αναγράφει επί της συνταγής ποσοστό συμμετοχής**, τότε το Φαρμακείο εισπράττει, το ανώτατο εκάστοτε ισχύον ποσοστό συμμετοχής επί της αξίας των φαρμάκων. Επειδή το ποσοστό συμμετοχής επί της συνταγής από τον συνταγογράφο ιατρό δεσμεύει κατά την εκτέλεσή της, οποιαδήποτε διαφορά κατά παρέκκλιση της κείμενης Νομοθεσίας δεν βαραίνει τον Φαρμακοποιό, αλλά καταλογίζεται στον συνταγογράφο ιατρό. **Συνταγές θεωρημένες από ελεγκτή ιατρό είναι έγκυρες δεν περικόπτονται και εκτελούνται υποχρεωτικά από τον φαρμακοποιό βάσει Π.δ. 121/08 (άρθρο 3 παρ. 2 ).**

Προσέχουμε για να μην έχουμε περικοπές:

* Ακόμα και στα 2 εμβαλάγια, εξαιρουμένων αυτών με 14 χάπια, πρέπει να γράφεται σαφής δοσολογία που να δικαιολογεί την ποσότητα.
* Εκτός από την εμπορική ονομασία θα πρέπει να αναγράφεται **και** η χημική ονομασία του φαρμάκου
* Οι ειδικευόμενοι, ακόμα και ιατροί μονάδος, δικαιούνται να γράφουν **μόνο ένα εμβαλάγιο**. Για παραπάνω από ένα απαιτείται γνωμάτευση ιατρού ειδικότητας και επισύναψη της γνωμάτευσης η οποία θα είναι ετήσια και θα προσκομίζονται οι φωτοτυπίες.
* Το ίδιο ισχύει και για ιατρούς ειδικότητας όταν γράφουν για χρόνια νοσήματα. Πάλι πρέπει να επισυνάπτεται η γνωμάτευση.
* Αριθμός μητρώου σωστά συμπληρωμένος ( /91 για σύζυγο, / 01 κλπ για παιδιά) και ΑΜΚΑ πρέπει να αναγράφονται απαραιτήτως επί της συνταγής.

Δικαιολογητικά υποβολής συνταγών Φαρμάκων ΓΕΑ

* Κατατίθεται στον φαρμακευτικό σύλλογο, σε ξεχωριστό φάκελο μαζί με τα άλλα ασφαλιστικά ταμεία.
* Μέχρι τέλους του τρέχοντος μήνα αποστέλλεται ο λογαριασμός του προηγούμενου μήνα. Οι συνταγές να είναι αριθμημένες και τοποθετημένες κατά χρονολογική σειρά εκτέλεσης.
* Αν ο λογαριασμός είναι μέχρι 1500€ θα μπορεί να καλύπτει περίοδο μεγαλύτερη από ένα(1) μήνα, αλλά οπωσδήποτε μικρότερη των έξι(6) μηνών. Σ’ αυτή την περίπτωση θα υποβάλλονται καταστάσεις ανά μήνα.
* Η υποβολή του λογαριασμού θα αφορά συγκεκριμένη χρονική περίοδο και δεν θα επιτρέπεται η εκ νέου υποβολή εντολών της ίδιας περιόδου. Εξαιρείται η περίπτωση επιστραφέντων εντολών που επαναϋποβάλλονται για επανέλεγχο.

# Αίτηση Φαρμακείου (βλ. επισυναπτόμενο έγγραφο)

# Συγκεντρωτική κατάσταση δαπάνης συνταγών (είτε από το farmakon, είτε [χειρόγραφη](https://fsax.gr/wp-content/uploads/2020/loipatameia/1katastasisintagongea.xls)) σε τρία αντίτυπα (με σφραγίδα & υπογραφή).

# Τιμολόγιο (θα φέρει την ένδειξη «ΕΞΟΦΛΗΘΗ» σε χειρόγραφο τιμολόγιο ή εξοφλητική απόδειξη για όσους εκδίδουν ηλεκτρονικό τιμολόγιο)

# Φορολογική Ενημερότητα (για ποσά άνω των 1.496€)

**Β. ΑΝΑΛΩΣΙΜΑ ΦΑΡΜΑΚΕΙΟΥ**

* Ακολουθείται ο εκάστοτε ΕΚΠΥ του ΕΟΠΥΥ για τα αναλώσιμα, όσον αφορά ποσότητες, συμμετοχές και όσα δικαιούνται.
* Οι συνταγές πασχόντων από Σ.Δ **συνταγογραφούνται από ιατρό αντιστοίχου με τη πάθηση ειδικότητας, ο οποίος θα προσδιορίζει επί της εντολής :** 
  + - * την πάθηση και τον τύπο αυτής.
      * το χρονικό διάστημα χορήγησης του υλικού
      * την απαραίτητη ποσότητα ανά μήνα**.**

Στους **εν ενεργεία στρατιωτικούς** μπορούν να συνταγογραφήσουν **:**

1. **Ιατροί μονάδων**
2. **Ιατροί Στρατιωτικών Νοσοκομείων**
3. **Τμήματα Επειγόντων των Δημοσίων Νοσοκομείων**

Στην περίπτωση απουσίας ειδικού ιατρού σε κάποια από τις παραπάνω μονάδες, μπορεί να συνταγογραφήσει σε :

1. Δημόσια Δομή (Νοσοκομείο, Κέντρο Υγείας, Περιφερειακό Ιατρείο)
2. Ιδιώτες Ιατρούς : Η συνταγογράφηση σε εν ενεργεία στρατιωτικούς (μπλε εντολή) από ιδιώτη ιατρό επιτρέπεται μόνο σε έλλειψη στρατιωτικού ιατρού και ιατρού δημόσιου νοσοκομείου στην περιοχή. Όταν συμβαίνει αυτό, να πιστοποιείται με βεβαίωση από την Υγειονομική Υπηρεσία της Μονάδας ή με σχετικό παραπεμπτικό ή με θεώρηση από ελεγκτή ιατρό.
3. Στο ταμείο της αεροπορίας, παρότι δεν αναγράφεται ρητά,  θα εξακολουθεί να ισχύει πως η άμεσα ασφαλισμένη αεροπόρος μπορεί να επισκέπτεται ιδιώτη γυναικολόγο. **Για τα αλλά δυο ταμεία αυτό δεν ισχύει** όσον αφορά την άμεση σφαλισμένη.

* Για την προμήθεια των αναλώσιμων υλικών, απαιτείται η γνωμάτευση από την οικεία Επιτροπή Απαλλαγών.

ΠΡΟΣΟΧΗ! Η εντολή παραδίδεται στον Φαρμακοποιό, φέροντας οπωσδήποτε :

* 1. την υπογραφή και την επαγγελματική σφραγίδα του θεράποντος ιατρού,
  2. την υπογραφή και την επαγγελματική σφραγίδα του στρατιωτικού ελεγκτή ιατρού, με την υπηρεσιακή (στρογγυλή) σφραγίδα αυτού
  3. τον αριθμό του βιβλιαρίου μπροστά,
  4. τα στοιχεία του προστάτη
  5. την χορηγούμενη ποσότητα και ολογράφως & την δοσολογία χορήγησης,
  6. Χρειάζεται να επικολλάμε επάνω τα άυλα κουπόνια των υλικών.
  7. υπογραφή από τον δικαιούχο περιθαλπόμενο.
  8. Στην πίσω όψη της εντολής τίθεται η υπογραφή και σφραγίδα του φαρμακοποιού που εκτελεί τη συνταγή, καθώς και η ημερομηνία εκτελέσεώς της.
* **Όλες οι συνταγές αναλωσίμων θέλουν θεώρηση από ελεγκτή !**
* **Το διάστημα μεταξύ συνταγογράφησης και της εκτέλεσης δεν ξεπερνά τις πέντε (5) εργάσιμες ημέρες**, μετρώντας από την επόμενη ημέρα που έγινε η συνταγογράφηση.
* Για την προμήθεια Free style Libre να αναγράφεται επί της εντολής ο αριθμός που εκτελέστηκε ανά συνταγή με βάσει το ετήσιο σύνολο.
* Επιτρέπεται η συνταγογράφηση για μήνα, δίμηνο έως και εξάμηνο. Η συνταγογράφηση γίνεται στις αρχές του μήνα ή στο τέλος του προηγούμενου.
* Για την χορήγηση αναλώσιμων με άυλο barcode (πλαίσια που δεν αποκολλώνται) θα επισυνάπτεται κατάσταση με τους κωδικούς ΕΑΝ που χορηγήθηκαν και σφραγίδα υπογραφή του φαρμακοποιού που τα χορήγησε.

Δικαιολογητικά υποβολής συνταγών αναλωσίμων ΓΕΑ

* Υποβάλλονται σε *διαφορετικό φάκελο από αυτόν των φαρμάκων*
* Μέχρι τέλους του τρέχοντος μήνα αποστέλλεται ο λογαριασμός του προηγούμενου μήνα. Οι συνταγές να είναι αριθμημένες και τοποθετημένες κατά χρονολογική σειρά εκτέλεσης.
* Αν ο λογαριασμός είναι μέχρι 1500€ θα μπορεί να καλύπτει περίοδο μεγαλύτερη από ένα(1) μήνα, αλλά οπωσδήποτε μικρότερη των έξι(6) μηνών. Σ’ αυτή την περίπτωση θα υποβάλλονται καταστάσεις ανά μήνα.
* Η υποβολή του λογαριασμού θα αφορά συγκεκριμένη χρονική περίοδο και δεν θα επιτρέπεται η εκ νέου υποβολή εντολών της ίδιας περιόδου. Εξαιρείται η περίπτωση επιστραφέντων εντολών που επαναϋποβάλλονται για επανέλεγχο.

# Αίτηση Φαρμακείου (βλ. επισυναπτόμενο έγγραφο)

1. **Ηλεκτρονική Συνταγή από ειδικό ιατρό ή ιατρό άνευ ειδικότητας, θεωρημένη από ελεγκτή ιατρό, στο οποίο θα αναγράφεται από τον συνταγογραφούντα ιατρό το είδος (ΧΩΡΙΣ ΕΜΠΟΡΙΚΗ ΟΝΟΜΑΣΙΑ) και η ποσότητα των υλικών καθώς και το χρονικό διάστημα κάλυψης, το οποίο δεν δύναται να ξεπερνάει τους 2 μήνες.**

**\*Οι αυτοκόλλητες ταινίες γνησιότητας (κουπόνια) των υλικών να επικολλώνται υποχρεωτικά στο πίσω μέρος της εντολής κατά τρόπο αντίστοιχο με αυτόν της εκτέλεσης συνταγής φαρμάκων.**

1. **Επισυναπτόμενο (σε κάθε εντολή) Αντίγραφο ιατρικής γνωμάτευσης θεράποντος ιατρού (ειδικού) στην οποία θα αναγράφεται ο τύπος του διαβήτη, το είδος και η ποσότητα των ανά μήνα απαιτούμενων αναλώσιμων (ΧΩΡΙΣ ΕΜΠΟΡΙΚΕΣ ΟΝΟΜΑΣΙΕΣ) και η χρονική διάρκεια ισχύος της.**

# Συγκεντρωτική κατάσταση δαπάνης συνταγών αναλωσίμων (είτε από το farmakon, είτε [χειρόγραφη](https://fsax.gr/wp-content/uploads/2020/loipatameia/1katastasisintagongea.xls)) σε τρία αντίτυπα (με σφραγίδα & υπογραφή).

# Τιμολόγιο (θα φέρει την ένδειξη «ΕΞΟΦΛΗΘΗ» σε χειρόγραφο τιμολόγιο ή εξοφλητική απόδειξη για όσους εκδίδουν ηλεκτρονικό τιμολόγιο).

# Φορολογική Ενημερότητα (για ποσά άνω των 1.496€)